ผลไม้ต้องห้าม

ในกลุ่มศาสนาอับราฮัม ผลไม้ต้องห้าม () เป็นชื่อเรียกของผลไม้ที่เติบโตในสวนเอเดนซึ่งพระเจ้าทรงบัญชาไม่ให้มนุษย์กิน เรื่องราวของหนังสือปฐมกาลของคัมภีร์ไบเบิลเล่าว่าอาดัมกับเอวาฝ่าฝืนพระบัญชาของพระเจ้าและกระทำบาปกำเนิดโดยการกินผลไม้ต้องห้ามจากต้นไม้แห่งการรู้ถึงความดีและความชั่ว จึงถูกขับไล่ออกจากสวนเอเดน:

วลีว่า "ผลไม้ต้องห้าม" ใช้ในฐานะอุปลักษณ์นอกกลุ่มศาสนาอับราฮัม โดยทั่วไปมีความหมายถึงการหมกมุ่นหรือความเพลิดเพลินใด ๆ ที่ถือว่าผิดกฎหมายหรือผิดศีลธรรม

 เรื่องราวในคัมภีร์ไบเบิล 

เรื่องราวในหนังสือปฐมกาลเล่าถึงชายและหญิงคู่แรกคืออาดัมกับเอวาในสวนเอเดน ทั้งสองสามารถกินผลไม้จากต้นไม้หลายต้น แต่พระเจ้าทรงสั่งห้ามไม่ให้กินจากต้นไม้แห่งการรู้ถึงความดีและความชั่ว

ในปฐมกาล 3 งูมาล่อลวงเอวา:

เอวากินผลไม้ต้องด้วยความปรารถนาความรู้นี้และแบ่งให้อาดัมกิน ทั้งสองตระหนักถึงความเปลือยเปล่าของตนจึงนำใบมะเดื่อมาทำเป็นเครื่องนุ่งห่ม และหลบซ่อนตัวเมื่อพระเจ้าเสด็จมา เมื่อทั้งสองอยู่เบื้องหน้าพระเจ้า อาดัมทูลพระเจ้าว่าเอวานำผลไม้มาให้ตนกิน แล้วเอวาทูลพระเจ้าว่างูล่อลวงตนให้กิน พระเจ้าจึงทรงสาปทั้งงู เอวา และอาดัม แล้วขับไล่อาดัมและเอวาออกจากสวนเอเดนก่อนที่ทั้งคู่จะได้กินผลไม้จากต้นไม้แห่งชีวิตนิรันดร์

 เรื่องเล่าในคัมภีร์อัลกุรอาน 

ในคัมภีร์อัลกุรอาน ซูเราะห์ อัลอะอ์รอฟ 7:19 กล่าวถึงอาดัมและภรรยาในสวนสวรรค์ซึ่งสามารถกินอะไรก็ได้ตามต้องการ ยกเว้นต้นไม้ต้นหนึ่งที่ทั้งสองต้องไม่กิน มิเช่นนั้นทั้งสองจะถือเป็น "ผู้ที่อธรรม" () และพระองค์ตรัสว่า อาดัมเอ๋ย ! ทั้งเจ้าและคู่ครองเจ้าจงอยู่ในสวนสวรรค์นั้นเถิด แล้วจงบริโภค ณ ที่ใดก็ได้ที่เจ้าทั้งสองประสงค์ และเจ้าทั้งสองอย่าเข้าใกล้ต้นไม้ต้นนี้ (มิเช่นนั้นแล้ว) เจ้าทั้งสองจะกลายเป็นผู้อยู่ในหมู่ผู้ที่อธรรม"

ซูเราะห์ อัลอะอฺรอฟ 7:20–22 เล่าถึงชัยฏอน (; ซาตาน) ที่กระซิบล่อลวงอาดัมและภรรยา เมื่อทั้งสองกินต้นไม้นั้นแล้ว สิ่งอันพึงละอายก็เผยให้ประจักษ์แก่ทั้งสอง ทำให้ทั้งสองต้องใช้ใบไม้จากสวนสวรรค์มาปกปิดร่างกายของตน

 ดูเพิ่ม 
 เกรปฟรูต เดิมถูกเรียกว่าเป็น "ผลไม้ต้องห้าม" ของประเทศบาร์เบโดส

 อ้างอิง 

 แหล่งข้อมูลอื่น 
 – English–Hebrew comparison at mechon-mamre.org

หมวดหมู่:อาดัมกับเอวา
หมวดหมู่:แอปเปิลในวัฒนธรรม
หมวดหมู่:หัวข้อคัมภีร์ไบเบิล
หมวดหมู่:คำศัพท์ศาสนาคริสต์
หมวดหมู่:สำนวนภาษาอังกฤษ
หมวดหมู่:อุปลักษณ์ที่อ้างถึงอาหารและเครื่องดื่ม
หมวดหมู่:สวนเอเดน